ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta
Priezvisko:			CSÁDEROVÁ			 	Titul: Mgr., PhD.
Funkcia:			riaditeľka 
Znalosť jazykov:		anglicky, rusky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Brazília
Mesto:				Rio de Janeiro
Termín:			01. 08. - 09.08.  2016
Prijímajúca organizácia:     	OH Rio 2016
Adresa:			Le Monde Av. Das Americas 3500
				Barza da Tijuca

Účel cesty:	Pracovné stretnutie na pozvanie koordinátora anti - dopingu Prof. Dr. 			Eduardo Henrique de Rose (Head of Doping Control of Rio 2016) počas OH 		Rio 2016 a zároveň na žiadosť o spoluprácu Slovenského olympijského 			výboru v oblasti boja proti dopingu.

Spôsob financovania: 	ZPC bola financovaná z rozpočtu Antidopingovej agentúry SR 				a Slovenského olympijského výboru.

3.	RÁMCOVÝ PROGRAM POBYTU

Dátum/čas:	01.08.2016 – príchod do Rio de Janeiro 
	02.08.2016 – 03. 08.2016 – konzultácie a antidopingové aktivity v Olympijskej dedine (Vila Olympica Rio 2016) so zástupcami a športovcami slovenskej výpravy
	03.08. - 05. 08. 2016 – pracovné stretnutie s p. koordinátorom anti - dopingu Prof. Dr. Eduardom Henrique de Rose (Head of Doping Control of Rio 2016) počas OH Rio 2016
	05.08 – 06. 08. 2016 – pracovné stretnutie s dopingovou komisárkou 
	06. 08 – 07. 08. – účasť na programe SVK tímu

	
Navštívená organizácia:	Olympijská dedina, Slovenský dom, Rio olympijský park, Deodoro aréna, Copacabana, Maracana

Kontaktované osoby:	koordinátor anti - dopingu Prof. Dr. 	Eduardo Henrique de Rose (Head of Doping Control of Rio 2016)
	Predstavitelia slovenského  tímu SVK Rio 2016
	
Kontaktné adresy:	Adresár nezverejňujeme. 

4.	PRIEBEH ROKOVANÍ

	Zahraničná pracovná cesta sa uskutočnila na báze spolupráce v oblasti svetového antidopingového programu, v ktorej Slovenská republika vystupuje ako zmluvná strana. Antidopingová agentúra SR plní  podľa Zákona o športe úlohy prevencie a kontroly v oblasti dopingu. Agentúra mala zastúpenie v Štábe Rio 2016, kde zabezpečovala ostatným členom (zástupcovia zväzov) informácie ohľadom antidopingových aktivít. Podľa zoznamu športovcov boli vykonané súťažné a mimosúťažné dopingové kontroly. ADA SR zaslala všetkým športovcom informáciu aby mali vyplnené svoje formuláre ohľadom pobytu v systéme ADAMS. Počas olympiády platia špecifické antidopingové pravidlá :
	Antidopingové pravidlá Medzinárodného olympijského výboru pre Olympijské hry v Rio de Janeiro 2016.
	Tieto antidopingové pravidlá, sú založené na modeli organizácie významných udalostí v súlade so Svetovým antidopingovým kódexom 2015.

MOV Antidopingové pravidlá:
Počas obdobia Olympijských hier, všetky dopingové kontroly iniciované MOV v závislosti na čase a dátume dopingovej kontroly, zahŕňajú testovanie všetkých zakázaných látok a všetkých zakázaných metód uvedených v Zozname zakázaných látok.
Obdobie Olympijských hier je definované ako, obdobie počnúc dňom otvorenia olympijskej dediny, a to 24. júla 2016 až do dňa záverečnej ceremónie, a to 21. Augusta 2016 vrátane.
Obdobie Olympijských hier bude zahŕňať súťažné a mimosúťažné obdobie. Súťažné obdobie začína dvanásť hodín pred súťažou, v ktorej má športovec naplánované sa zúčastniť až do konca tejto súťaže a odberu vzorky a procesmi s tým súvisiace. Mimosúťažným obdobím sa rozumie akékoľvek obdobie, ktoré nie je počas súťaže.
Počas obdobia Olympijských hier, sú všetci športovci povinní zúčastniť sa dopingovej kontroly iniciovanej MOV kedykoľvek a kdekoľvek bez žiadneho oznámenia vopred.
MOV môže vymenovať WADA a akékoľvek iné Antidopingové organizácie vykonávať dopingové kontroly,  menom MOV, v priebehu doby trvania Olympijských hier.
Športovci by mali požiadať o terapeutickú výnimku (TUE) vopred, pokiaľ sa jedná o látku, ktorá je zahrnutá v Zozname zakázaných látok. ADAMS musí byť prednostným a odporučeným spôsobom, ako žiadať o terapeutické výnimky v súvislosti s Olympijskými hrami.
	Miesta pobytu
	Za účelom ochrany čistých športovcov a zvýšenie účinnosti a efektívnosti boja proti dopingu pre Olympijské hry, bude požadované, aby všetci športovci zaznamenali v systéme dostatočné podrobnosti (napríklad blok a číslo izby v olympijskej dedine a miesto tréningu), odo dňa začatia OH až do slávnostného zakončenia. MOV bude používať ADAMS pre prístup k informáciám o pobyte. Zodpovednosť za miesta pobytu bude len na športovcovi.
	
             DOPINGOVÁ KONTROLA
	Proces dopingovej kontroly musí byť v súlade s Normou pre testovanie a vyšetrovanie. Dopingová kontrola ako proces plánovania testov, odber vzoriek nakladanie s nimi a ich analýzy, nakladanie s výsledkami analýz odobratých vzoriek a pojednávanie a rozhodovanie vo veci má taktiež iný postup ako na národnej úrovni. Každá stanica dopingovej kontroly má určeného manažéra, ktorému podlieha dopingový komisár pre odber moču a odber krvi. Dopingoví komisári boli vyberaní na základe online pohovoru. Celkovo bolo vybratých 100 komisárov z rôznych krajín, ktorí prešli na mieste OH Rio 2016 krátkym tréningom.  Každý dopingový komisár dostal presný rozpis pracovných povinností. Hlavné stanice dopingových kontrol boli v Rio olympijská dedina a na jednotlivých športoviskách.
	Analýzy musia byť vyhodnotené v rozsahu 24 až 96 hodín. Neodporúča sa konzumácia výživových doplnkov.
	Bol zriadený Ad hoc Športový arbitrážny súd priamo v Rio, ktorý bude riešiť porušenia antidopingových pravidiel a aj ostatné podnety.

	Svetová antidopingová agentúra (WADA) vytvorila program nezávislých pozorovateľov, ktorí majú dohliadať na jednotlivé procesy ako je priebeh dopingových kontrol a manažment výsledkov. Bolo nominovaných 10 zástupcov z krajín Veľká Británia, Austrália, Kanada, Švajčiarsko, Dánsko, Kolumbia. V uvedenom programe bol zastúpený aj športovec, ktorý zastupuje komisiu športovcov WADA.
	Priamo v Rio olympijskej dedine bol vytvorený priestor na antidopingové  výchovno-vzdelávacie aktivity WADA. Športovci sa mohli prostredníctvom kvízu dozvedieť o svojom povedomí ohľadom dopingu.

ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-		nastavenie spolupráce ohľadom cezhraničnej výmeny dopingových komisárov,
-		implementácia možných edukačných programov na významných športových súťažiach organizovaných na národnej úrovni,
-		spolupráca národnej antidopingovej agentúry s medzinárodnými športovými federáciami pri testovaní športovcov prispieva k inteligentnejšiemu systému vykonávania dopingových kontrol,
-	medzinárodná spolupráca pri tvorení a implementácií antidopingových aktivít.

5.	PRÍNOS 
	
	Olympijské hry modernej doby sú vrcholné medzinárodné viac športové podujatie konajúce 	sa každé dva roky v podobe zimných olympijských hier a letných olympijských hier. 	Priama spolupráca s organizátorom významného podujatia v tomto prípade OH Rio 2016 so 	sebou prináša 	efektívnejší proces vykonávania dopingových kontrol, nastavenie  lepších 	a efektívnejších procesov v boji proti dopingu v športe. Výmena  informácií bude slúžiť 	pri tvorení  a skvalitňovaní národného antidopingového programu.

6.	SPÔSOB ZVEREJNENIA SPRÁVY 

Správa je zverejnená na webovej stránke agentúry www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Vypracoval: 	
Mgr. Žaneta Csáderová, PhD.

Súhlasíme so zverejnením správy na webovej stránke Antidopingovej agentúry SR.

Bratislava, 16.08. 2016	Schválil: 	Mgr. Helena Poláková, PhD.
						vedúca služobného úradu